Harri István Mäki

Harri István Mäki (s. 19. huhtikuuta 1968 Tampere) on suomalainen kirjailija. Hän on toiselta ammatiltaan teatteriohjaaja ja toimii Oriveden Opistossa sanataiteen opettajana. Mäki on kirjoittanut lasten- ja nuortenromaaneita, romaaneita, näytelmiä, kuunnelmia ja TV-käsikirjoituksia. 

Suosituimmiksi kirjoiksi ovat tulleet Mäen juuri lukemaan oppineille suunnatut lastenkirjasarjat Sihis ja Naamiosankarit. Muita hänen kirjoittamiaan seikkailusarjoja ovat lapsille suunnattu Luke -sarja (marsukapteeni keltaisessa sukellusveneessä), varhaisnuorille suunnatut Hakkerit (nettirikokset), Dark Dante (muinaisaarteet), Leevi (kadonneet historialliset reliikit) ja Siperian legioona (eksyneet kummitukset Finlaysonin tehtaassa). Mäki on kirjoittanut myös kaksi selkoromaania nuorille: Rikkaat ritarit sekä Rikkaat ritarit ja Zombiprinsessa. Mäki on kuvittanut lastenkirjansa Superkumikana, Prahan vaahtohirviöt ja Sipsu teatterihamsteri.

Aikuisille suunnattuja romaaneita ovat tanssijoista kertova Kraatterin lapset sekä veijariromaanit Musta legioona ja Pyhä klaani. Tapani Baggen kanssa Mäki on kirjoittanut dekkarit Synnyimme lähtemään ja Paha paikka.

Mäki harrastaa tussipiirtämistä, matkustamista ja kääpiökoiria. Hän asuu perheensä kanssa vanhassa talossa Ylöjärvellä. Mäen äiti on unkarilainen, ja hän vietti lapsuutensa Unkarissa. Lapsena kirjailija piirsi sarjakuvia kummituksista, hirviöistä, linnoista ja purjelaivoista. Mäki kertoo, että hän haluaa kirjoittaa sellaisia kirjoja lapsille ja nuorille, jotka saavat heidät käyttämään mielikuvitustaan. Sellaisista kirjoista Mäki piti lapsena eniten. Tärkeintä on tarjota lapsille ja nuorille oma kirjallisuuskulttuuri.

Teokset 
Päivän saldo: plus, nuortenromaani, Kirjapaja 1999
Perhoset lentävät matalalla, nuortenromaani, Kirjapaja 2000
Yöjuttu, lastenromaani, Tammi 2000
Sata makeaa suudelmaa, nuortenromaani WSOY 2001
Sarjakuvasankari,  lastenromaani Tammi 2001
Naamio & Viitta, lastenromaani, Tammi 2001
Aina söpönä, nuortenromaani, Tammi 2001
Sisiliskojen linna, lastenromaani, Tammi 2002
Hupaisat hakkerit, nuortenromaani, Tammi 2002
Sihis ja kummituslaiva, lastenromaani, Tammi 2002
Naamiosankarit pulassa, lastenromaani, Tammi 2002
Viittaritarit, lastenromaani, Tammi 2003
Sihis Aavehotellissa, lastenromaani, Tammi  2003
Maailman tärkein, nuortenromaani, WSOY 2003
Hakkerit ristilukin verkossa, nuortenromaani, Tammi 2003
Sihis Haamusuolla, lastenromaani, Tammi 2004
Keskiyön konnakopla, lastenromaani, Tammi 2004
Sihis ja aavetaikuri, lastenromaani, Tammi 2004
Sylana ja avaruusvampyyri, nuortenromaani, Tammi 2004
Sihis ja suuri kuuretki, lastenromaani, Tammi 2005
Hakkerit ja kielletty vyöhyke, nuortenromaani, Tammi 2005
Dark Dante ja Mustan kuun lapset, nuortenromaani, WSOY 2005
Sihis ja yksisarvinen, lastenromaani, Tammi 2005
Skorpionikuningatar, lastenromaani, Tammi 2005
Kapteeni Sutiparran aarre, lastenromaani, WSOY 2005
Dark Dante ja Hamletin polku, nuortenromaani, WSOY 2006 
Sihis kummitusteatterissa, lastenromaani, Tammi 2006
Faaraon kuutio, lastenromaani, WSOY 2006
Synnyimme lähtemään, romaani, yhdessä Tapani Baggen kanssa pseudonyymillä Pate Riikonen, Book Kari 2006
Luke ja karvamammutti, lastenromaani, Tammi 2007
Leevi ja Suomen lipun salaisuus, lastenromaani, Lasten Keskus 2007
Zen Zero, nuortenromaani, Tammi 2008
Luke ja hirmulisko, lastenromaani, Tammi 2008
Musta legioona, romaani, Radiant Words 2008
Leevi ja yhdeksäs jääkausi, lastenromaani, Lasten Keskus 2009
Sihis ja kummituskameli, lastenromaani, Tammi 2009
Siperian legioona ja aikaloukku, lastenromaani, Traff Finland 2009
Luke ja suosammakot, lastenromaani, Tammi 2010
Siperian legioona ja höyryurut, lastenromaani, Traff Finland 2010
Paha paikka, romaani, yhdessä Tapani Baggen kanssa, Arktinen Banaani 2010
Jakke ja kultainen leijona. Kansanvalistusseura, lastenromaani 2010 
Leevi ja Atlantis-sinetti, lastenromaani, Lasten Keskus 2010
Kraatterin lapset, mysteerisaturomaani, Kustannusosakeyhtiö Avain 2011
Jakke ja kapteeni Ketsuppi, Kansanvalistusseura, lastenromaani 2011
Sihis ja merisirkus, Tammi, lastenromaani 2011
Rikkaat ritarit, Opike, selkoromaani 2011
Superkumikana, Pieni Karhu, lastenromaani 2011
Siperian legioona ja kuolinnaamio, lastenromaani, Traff Finland 2012
Leevi ja kultainen naamio, lastenromaani, Lasten Keskus 2012
Rikkaat ritarit ja Zombiprinsessa, selkoromaani, Opike 2012
Prahan vaahtohirviöt, lastenromaani, Pieni Karhu 2012
Pyhä klaani, romaani, Turbator Oy 2012
Amazing Alex: Varokaa keksijää! lastenromaani, Rovio Entertainment 2013
Amazing Alex - Beware of the Inventor!: My Awesome Adventures, Rovio Books 2013
Jotka istuvat pimeydessä, romaani, Nisperon Kahvilakirjat 2013
Sipsu teatterihamsteri, lastenromaani, Pieni Karhu 2013
Jakke ja mustat arkut, nuortenromaani, Kansanvalistusseura 2013
Zombikiekkoilua, lastenromaani, Pisnesvaimo 2013
Mörkökirja, lastensatukirja, Haamukustannus 2014
Meluavat Zombikalsarit, lastenromaani, Lector Oy 2017
Liskojen sota, lastenromaani, Lector Oy 2018
Zombikirja, lastensatukirja, Haamukustannus 2018
Peilipatsas, romaani, Helmivyö 2019
Musta kiekko, nuortenromaani, Enostone kustannus 2020
Mörkökiekkoilu, lastenkirja, Lector Oy 2020
Aavekirja, lastensatukirja, Haamukustannus 2020
Enkeli tupakkasalongissa ja muita novelleja, novellikokoelma, Helmivyö 2020
Fabian Fakiiri, lastenromaani, Lector Oy 2021
Vampyyrikirja, lastensatukirja, Haamukustannus 2021
Fabian Fakiiri ja harmillinen irtokäsi, lastenromaani, Lector Oy 2022
Sekunti ilman sinua, nuortenromaani, Enostone kustannus 2022
Rebecca hoopoin hovinarri, lastenromaani, Lector Oy 2022
Valkeiden lepakoiden vartija, lastenromaani, Pieni Karhu 2022
Franz ja laulava lohikäärme, lasten salapoliisiromaani, Lector Oy 2022
Paras mahdollinen, nuortenromaani, Helmivyö  2022

Lähteet

Aiheesta muualla 

 Harri István Mäki haastattelussa, Kirjastokaista-video

Mäki
Vuonna 1968 syntyneet
Elävät henkilöt
Suomenunkarilaiset henkilöt